10.11.2022
MT
Il-Ġurnal Uffiċjali tal-Unjoni Ewropea
L 290/583
6.5.9.2.
Il-kompartiment magħluq għandu jitnaddaf għal diversi minuti eżatt qabel it-test sakemm jinkiseb sfond stabbli.
Il-fann(ijiet) tat-taħlit fil-kompartiment għandhom jinxtegħlu wkoll f’dan il-ħin.
6.5.9.3.
Il-vettura tat-test, bis-sistema tal-motopropulsjoni mitfija u bit-twieqi u bil-kompartiment(i) tal-bagalji talvettura tat-test miftuħa, għandha tittieħed fil-kompartiment tal-kejl.
Il-fann(ijiet) tat-taħlit għandhom jiġu aġġustati b’tali mod li jżommu veloċità minima ta’ ċirkolazzjoni tal-arja ta’ 8 km/h taħt it-tank tal-fjuwil talvettura tat-test.
6.5.9.4.
L-analizzatur tal-idrokarburi għandu jiġi ażżerat u rregolat eżatt qabel it-test.
6.5.9.5.
Il-bibien tal-kompartiment magħluq għandhom jinżammu magħluqin u ssiġillati sabiex ma jnixxux gass.
6.5.9.6.
Fi żmien 10 minuti mill-għeluq u mill-issiġillar tal-bibien, il-konċentrazzjoni tal-idrokarburi, it-temperatura u l-pressjoni barometrika għandhom jitkejlu sabiex jagħtu qari inizjali tal-konċentrazzjoni tal-idrokarburi filkompartiment magħluq (CHCi), fil-pressjoni barometrika (Pi) u fit-temperatura ambjentali tal-kompartiment (Ti) għall-ittestjar matul il-jum.
Tstart = 0 jibda f’dan il-ħin.
6.5.9.7.
L-analizzatur tal-idrokarburi għandu jiġi ażżerat u rregolat eżatt qabel ma jintemm kull perjodu ta’ kampjunar tal-emissjonijiet.
6.5.9.8.
It-tmiem tal-ewwel u tat-tieni perjodu ta’ kampjunar tal-emissjonijiet għandu jseħħ f’24 siegħa ± 6 minuti u 48 siegħa ± 6 minuti, rispettivament, wara l-bidu tal-kampjunar inizjali, kif speċifikat fil-paragrafu 6.5.9.6. ta’ dan l-anness.
Il-ħin li jkun għadda għandu jiġi rreġistrat.
Fi tmiem kull perjodu ta’ kampjunar tal-emissjonijiet, il-konċentrazzjoni tal-idrokarburi, it-temperatura u lpressjoni barometrika għandhom jitkejlu u jintużaw sabiex jiġu kkalkolati r-riżultati tat-test ta’ matul il-jum bl-użu tal-ekwazzjoni fil-paragrafu 7.1. ta’ dan l-anness.
Ir-riżultat miksub mill-ewwel 24 siegħa għandu jiġi rreġistrat bħala MD1.
Ir-riżultat miksub mit-tieni 24 siegħa għandu jiġi rreġistrat bħala MD2.
6.6.
Proċedura tat-test kontinwu għal sistemi ta’ tank tal-fjuwil issiġillat
6.6.1.
F’każ li t-tnaqqis tal-pressjoni mit-tank tal-fjuwil tkun akbar minn jew ugwali għal 30 kPa
6.6.1.1.
It-test għandu jitwettaq kif deskritt fil-paragrafi 6.5.1. sa 6.5.3. inklużi f’dan l-anness.
6.6.1.2.
Tbattil u mili tal-fjuwil Fi żmien siegħa wara s-sewqan ta’ prekundizzjonament, it-tank tal-fjuwil tal-vettura għandu jitbattal.
Dan għandu jsir sabiex l-apparati tal-kontroll ta’ emissjonijiet evaporattivi installati fuq il-vettura ma jitnaddfux jew ma jitgħabbewx b’mod anormali.
It-tneħħija tat-tapp tal-fjuwil normalment tkun biżżejjed sabiex dan jintlaħaq, inkella l-kaxxetta tal-karbonju għandha tiġi skonnettjata.
It-tank tal-fjuwil għandu jimtela bil-fjuwil ta’ referenza f’temperatura ta’ 18 °C ± 2 °C sa 15 ± 2 fil-mija tal-kapaċità nominali tat-tank.
L-operazzjonijiet deskritti fil-paragrafi 6.6.1.3., 6.6.1.4. u 6.6.1.5. ta’ dan l-anness għandhom jitlestew fi żmien total ta’ 36 siegħa u għall-operazzjonijiet deskritti fil-paragrafi 6.6.1.4. u 6.6.1.5. il-vettura ma għandhiex tiġi esposta għal temperaturi ogħla minn 25 °C.
6.6.1.3.
Immersjoni Fi żmien 5 minuti wara t-tlestija tat-tbattil u l-mili tal-fjuwil, il-vettura għandha tiġi immersa għall-istabbi­ lizzazzjoni għal mill-inqas 6 sigħat f’temperatura ambjentali ta’ 20 °C ± 2 °C.
6.6.1.4.
Depressurizzazzjoni tat-tank tal-fjuwil Sussegwentement, il-pressjoni tat-tank għandha tiġi rrilaxxata sabiex ma tiżdiedx b’mod anormali l-pressjoni fuq ġewwa tat-tank tal-fjuwil.
Dan jista’ jsir billi jinfetaħ it-tapp tal-fjuwil tal-vettura.
Irrispettivament millmetodu ta’ depressurizzazzjoni, il-vettura għandha titreġġa’ lura għall-kundizzjoni oriġinali tagħha fi żmien minuta (1).
6.6.1.5.
Tagħbija u tindif tal-kaxxetta tal-karbonju Il-kaxxetta tal-karbonju li tgħaddi minn proċess ta’ tiqdim skont is-sekwenza deskritta fil-paragrafi 5.1. sa 5.1.3.1.3. inklużi f’dan l-anness għandha titgħabba sal-punt ta’ saturazzjoni ta’ 2 grammi skont il-proċedura deskritta fil-paragrafi 6.5.5.4. sa 6.5.5.4.5. inklużi f’dan l-anness, u sussegwentement għandha titnaddaf b’25 ± 5 litri kull minuta bl-emissjoni tal-arja tal-laboratorju.
Il-volum tal-arja li tnaddaf ma għandux jaqbeż il-volum iddeterminat f’konformità mar-rekwiżiti tal-paragrafu 6.6.1.5.1.
Din it-tagħbija u t-tindif jistgħu jsiru jew (a) bl-użu ta’ kaxxetta tal-karbonju abbord f’temperatura ta’ 20 °C jew, b’mod fakultattiv, ta’ 23 °C, jew (b) billi tiġi skonnettjata l-kaxxetta tal-karbonju.
Fiż-żewġ każijiet, ma huwa permess ebda tnaqqis ulterjuri tal-pressjoni mit-tank.